આઇકોનિક એમ્બેસેડર બનાવનારી કંપની હિન્દુસ્તાન મોટર્સે કર્મચારીઓને થોડાક દિવસ પહેલા જ આ સમાચાર આપ્યા. એચએમ સીકે બિરલા ગ્રુપની કંપની છે અને તેમણે હવે એમ્બેસેડરનું નિર્માણ અનિશ્ચિત કાળ સુધી બંધ કરવાનો નિર્ણય કર્યો છે. હિન્દુસ્તાન મોટર્સે એમ્બેસેડરને મોરિસ ઓક્સફોર્ડ પ્લેટફોર્મ પર બનાવી અને 1957માં લોન્ચ કર્યા બાદ તેમાં આધુનિકતાની દિશામાં કોઇ ફેરફાર કરવામાં આવ્યા નહીં. એમ્બેસેડર કંપની તરફથી બનાવવામાં આવતી એકમાત્ર કાર હતી ત્યારે તેમાં કોઇપણ પ્રકારના સુધારા કરવામાં ન આવ્યા તે એક આશ્ચર્ય પમાડે તેવી વાત છે.